**Sara Siipola** (s. 1997 *lähde?* Laihia) on suomalainen laulaja ja lauluntekijä. Hän solmi levytyssopimuksen Sony Musicin kanssa vuonna 2019 ja julkaisi ensimmäisen singlensä "Rohkee sydän" syyskuussa 2019. Sara Siipola nousi neljännelle sijalle YleX:n Läpimurto 2020 -listauksessa.

Siipola on julkaissut singlet "Rohkee sydän", "Mitä mä täällä teen", "Sä et oo enää mulle se", "Thelma & Louise", "Kokonaan" ja "Peto". Siipola on vierailevana artistina Asteen singlellä "Kuka suojelee sua".

Sara Siipola julkaisi debyyttialbuminsa *Kaunis kun itken* 26. maaliskuuta 2021. Albumin genrejä ovat soul ja pop.

Ura
---

Sara Siipola teki vuonna 2017 artistisopimuksen M-Eazy Musicin sekä managerisopimuksen Hannu Sormusen Aspen Musicin kanssa. Vuonna 2019 Siipola solmi lisäksi levytyssopimuksen Sony Musicin kanssa. Syksyllä 2019 julkaistu debyyttisingle "Rohkee sydän" nousi suoraan Spotify-listan top100:n ja nousi YleX:n ja Radio Suomen soittolistoille. Kappale kuultiin myös osana *Toisenlaiset teiniäidit* -ohjelman mainoskampanjaa keväällä 2020. "Rohkee sydän" voitti Radio Suomen Levylautakunta-äänestyksen lokakuussa 2019.

Myös Siipolan toinen single "Mitä mä täällä teen" nousi YleX:n soittolistalle. Kolmas single "Sä et oo enää mulle se" nousi Spotify-listan sijalle 78 sekä Radio Suomen soittolistalle. Marraskuussa 2020 Siipola esiintyi Ylen Nenäpäivä-konsertissa. 

Sara Siipola oli mukana kilpailemassa *Tähdet, tähdet* -ohjelman seitsemännellä tuotantokaudella, joka julkaistiin keväällä 2023 Nelosella. 

Siipolan single "Susta tulee tähti" nousi Suomen Viralliselle Singlelistalle sijalle 47.

Siipola osallistui kappaleella "Paskana" vuoden 2024 Uuden Musiikin Kilpailuun. Kilpailussa hän sijoittui toiseksi saadessaan yleisöltä 203 pistettä ja kansainvälisiltä raadeilta 70. "Paskana" nousi Singlelistan toiseksi ja Radiolistan 24.

Diskografia
-----------

### Studioalbumit

| Nimi | Julkaisu­tiedot | Albumi­lista |
| --- | --- | --- |
| *Kaunis kun itken* | * Julkaistu: 26. maaliskuuta 2021
* Levy-yhtiö: Sony Music Entertainment Finland
 | 49 |
|

### Singlet

| Nimi | Vuosi | Listasijoitukset | Albumi |
| --- | --- | --- | --- |
| Single-lista | Radio-lista |
| "Rohkee sydän" | 2019 | – | – | *Kaunis kun itken* |
| "Mitä mä täällä teen" | – | – |
| "Sä et oo enää mulle se" | 2020 | – | – |
| "Thelma & Louise" | – | – |
| "Kokonaan" | – | – |
| "Paha kiertämään" | 2022 | – | – |  |
| "Ferrari" | 2023 | – | – |
| "Susta tulee tähti" | 47 | – |
| "Uusi musta" | – | – |
| "Paskana" | 2024 | 2 | 24 |
|

Lähteet
-------

1. ↑  Puljujärvi, Ismo: Näin laulaja Sara Siipolan perhe suhtautuu artistin suosioon: "Teini-ikäinen sisareni häpeää minua" *mtvuutiset.fi*.  7.12.2020. Viitattu 16.1.2024.
2. ↑  YleX Läpimurto 2020: Behm on vuoden lupaavin tulokas *yle.fi*. Viitattu 28.5.2020.
3. ↑  Remu näki 22-vuotiaan Sara Siipolan eikä ollut uskoa silmiään – nyt naisesta povataan uutta supertähteä Suomeen *Helsingin Uutiset*.  6.10.2018. Viitattu 28.5.2020.
4. ↑  Onko tässä Suomen Amy Winehouse - soulin nimeen vannovan Sara Siipolan debyytti lupaa paljon *yle.fi*. Viitattu 28.5.2020.
5. ↑  Tässä he ovat: UMK-kilpailijat kaudelle 2024 *Yle.fi*.  10.1.2024. Viitattu 11.1.2024.
6. ↑  Musiikkituottajat - Tilastot - Suomen virallinen lista: Sara Siipola - Kaunis Kun Itken *Musiikkituottajat*. Viitattu 4.2.2024.
7. ↑  Musiikkituottajat - Tilastot - Suomen virallinen lista: Sara Siipola - Susta tulee tähti *Musiikkituottajat*. Viitattu 4.2.2024.
8. 1 2  Musiikkituottajat - Tilastot - Suomen virallinen lista: Sara Siipola - Paskana *Musiikkituottajat*. Viitattu 4.2.2024.

Aiheesta muualla
----------------

* Sara Siipolan virallinen nettisivu

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Hufvudstadsbladet

 |

 |